CELEX: 62007TN0399
Language: bg
Date: 2007-10-31 00:00:00
Title: Дело T-399/07: Жалба, подадена на 31 октомври 2007 г. — Basell Polyolefine/Комисия

22.12.2007   
            
            
               BG
            
            
               Официален вестник на Европейския съюз
            
            
               C 315/43
            
         Жалба, подадена на 31 октомври 2007 г. — Basell Polyolefine/Комисия
   (Дело T-399/07)
   (2007/C 315/81)
   Език на производството: немски
   Страни
   
      Жалбоподател: Basell Polyolefine GmbH (Wasseling, Германия) (представители: D. Seeliger, E. Wagner и I. Liebach, Rechtsanwälte)
   
      Ответник: Комисия на Европейските общности
   Искания на жалбоподателя
   
               —
            
            
               да се отмени решението на Комисията от 23 август 2007 г.,
            
         
               —
            
            
               при условията на евентуалност, да се отмени решението на Комисията от 23 август 2007 г. в частта, в която се отказва и частичен достъп до документите, както и
            
         
               —
            
            
               Комисията да се осъди да заплати съдебните разноски.
            
         Правни основания и основни доводи
   Жалбоподателят оспорва решението на Комисията от 23 август 2007 г., с което се оставя без уважение заявлението му за достъп до документи на Комисията, свързани с решението по преписка COMP/E-2/37.857 — Органични пероксиди.
   На първо място жалбоподателят изтъква, че е налице нарушение на член 2, параграф 1 от Регламент (ЕО) № 1049/2001 (1). Според жалбоподателя, като юридическо лице със седалище в държава-членка той има право на достъп до документи на Комисията, а на основание на член 2, параграф 3 от Регламент № 1049/2001 той разполага с такова право и за документите, получени в производство относно картел.
   Жалбоподателят смята, че е нарушен и член 4, параграф 2, тире 1 и 3 от Регламент № 1049/2001, тъй като достъпът до документите не би накърнил търговски интереси, които обективно подлежат на защита, както и че към момента не се води разследване относно разглежданото производство относно картел. Освен това според него по-висш обществен интерес оправдава оповестяването на поисканите документи.
   Нещо повече, отказът да се предостави достъп до поисканите документи нарушавал член 255, параграф 1 ЕО. Решението нарушавало и член 6, параграф 2 ЕС във връзка с член 42 от Хартата на основните права на ЕС.
   На следващо място жалбоподателят твърди, че има нарушение на член 4, параграф 6 във връзка с член 4, параграф 2 от Регламент № 1049/2001, защото той има право поне на частичен достъп до поисканите документи. На последно място, тези разпоредби били нарушени и поради това, че Комисията не е изпълнила задължението си да разгледа конкретно и отделно всеки документ.
   
      (1)  Регламент (ЕО) № 1049/2001 на Европейския парламент и на Съвета от 30 май 2001 година относно публичния достъп до документи на Европейския парламент, на Съвета и на Комисията (ОВ L 145, стр. 43).